ΟΛΥΜΠΙΑΚΟΣ: 5 Ιαν 2012\nΟ πρόεδρος και ο προπονητής του Ολυμπιακού, Βαγγέλης Μαρινάκης και Ερνέστο Βαλβέρδε αντίστοιχα, είχαν την δυνατότητα να συζητήσουν για μεταγραφικά θέματα και όχι μόνο στο περιθώριο κοινωνικής εκδήλωσης.\nΟ Βαλβέρδε ήταν ανάμεσα στους ανθρώπους που είχαν προσκληθεί στην εκδήλωση της πρωτοχρονιάτικης πίτας της εταιρίας Capital, η οποία ανήκει στον Βαγγέλη Μαρινάκη, όπως ήδη σας έχουμε ενημερώσει. Ο ισχυρός άνδρας της ερυθρόλευκης ΠΑΕ μπόρεσε να μιλήσει για λίγο με τον Βάσκο και σύμφωνα με δημοσίευμα του "gazzetta.gr", δεν έκρυψε την ικανοποίησή του για την έως τώρα πορεία της ομάδας αλλά και την δουλειά του τεχνικού του Θρύλου.\nΟι δύο άνδρες έκαναν και μία κουβέντα για τα μεταγραφικά. Σε πρώτο "πλάνο" συνεχίζει να βρίσκεται το θέμα της απόκτησης τερματοφύλακα, με τον Σηφάκη να παραμένει το φαβορί ενώ υπάρχει ακόμα πιθανότητα να γίνει κίνηση για έναν περιφερειακό επιθετικό.\nΣτην εκδήλωση αυτή έδωσαν το παρών και στελέχη της πειραϊκής ΠΑΕ. Εκεί βρέθηκαν οι αντιπρόεδροι Γιάννης Μώραλης και Σάββας Θεοδωρίδης, ο επικεφαλής του τμήματος σκάουτινγκ, Ντάρκο Κοβάσεβιτς, ο διευθυντής του ποδοσφαιρικού τμήματος, Κούλης Δουρέκας, και ο Γενικός Αρχηγός, Τάσος Μητρόπουλος.\nΠαράδοση έχει γίνει πλέον να... "καθαρίζει" ο Ολυμπιακός τους αντιπάλους του στο "Γ. Καραϊσκάκης" με γκολ που έρχονται από κεφαλιές! Ο Ιβάν Μαρκάνο χθες κόντρα στον Ατρόμητο με το τέρμα που σημείωσε, κατάφερε το 8ο γκολ που μπαίνει με το κεφάλι από ερυθρόλευκο παίκτη στο «Ναό» για φέτος, από τα 18 που συνολικά έχουν επιτευχθεί, κάτι λιγότερο από το 50%.\nΟ Ισπανός έγινε ο πέμπτος παίκτης που τα καταφέρνει, ενώ από ένα γκολ έχει σημειώσει ο Φουστέρ, και από δύο έχουν οι τρεις φορ του Ολυμπιακού, Τζεμπούρ, Μιραλάς και Πάντελιτς!\nΕπιπλέον, οι ερυθρόλευκοι κατάφεραν να πετύχουν την έκτη διαδοχική νίκη τους, διατηρώντας ανέπαφη την εστία τους (με 17-0 τέρματα) και εφόσον συνεχίσει το σερί στα παιχνίδια με τη Δόξα Δράμας στο Καυτανζόγλειο και με τον Λεβαδειακό εντός έδρας, θα ισοφαρίσει την επίδοση της μεγάλης ομάδας του Δεληκάρη τη σεζόν 1973-74!\nΤότε η παρέα του Γιώργου Δεληκάρη, του Υβ, του αείμνηστου Κρητικόπουλου και των άλλων ερυθρόλευκων είχε πετύχει σερί 8 νίκες, χωρίς παθητικό, αλλα και με το εξωπραγματικό 30-0 τέρματα!\nΟ Ολυμπιακός συμπλήρωσε εξάδα αγώνων πρωταθλήματος, στοιχείο που του έχει χαρίσει το ρεκόρ της καλύτερης άμυνας της Super League και συνιστά ρεκόρ επί εποχής Ερνέστο Βαλβέρδε.\nΑναλυτικά τα έξι συνεχόμενα νικηφόρα παιχνίδια του Ολυμπιακού με «μηδέν» παθητικό\n30/11/2011: Ολυμπιακός – Δόξα Δράμας 6-0\n3/12/2011: Ολυμπιακός – Παναιτωλικός 2-0\n11/12/2011; Κέρκυρα – Ολυμπιακός 0-4\n14/11/2011; Λεβαδειακός – Ολυμπιακός 0-4\n18/11/2011; Ολυμπιακός – ΠΑΣ Γιάννινα 2-0\n4/1/2012: Ολυμπιακός – Ατρόμητος 1-0\nΠαρόλο που ο λαός του Θρύλου δεν έχει δημιουργήσει το παραμικρό επεισόδιο σε οποιαδήποτε μετακίνησή του σε αγώνα εκτός έδρας του Θρύλου, όπως ήδη σας έχουμε ενημερώσει δεν του... επετράπη να βρεθεί στο πλευρό της ομάδας του στον αγώνα με την Δόξα Δράμας.\nΟ γ.γ.Α. αναφέρει στη γραπτή του δήλωση ότι η απόφαση αυτή ελήφθη για λόγους προληπτικούς, είναι γενική και αφορά το σύνολο των μετακινήσεων από την Αθήνα προς τη Θεσσαλονίκη και από τη Θεσσαλονίκη προς την Αθήνα...\n«Από την Γενική Γραμματεία Αθλητισμού, ανακοινώνονται τα εξής:\nΚατά τον αγώνα, ΔΟΞΑΣ ΔΡΑΜΑΣ-ΟΛΥΜΠΙΑΚΟΥ, που θα διεξαχθεί στις 8-01-2012 στη Θεσσαλονίκη, στο Καυταντζόγλειο Εθνικό Στάδιο για τη 16η αγωνιστική της Super League, έχει απαγορευθεί η οργανωμένη μετακίνηση των οπαδών του ΟΛΥΜΠΙΑΚΟΥ και η διάθεση εισιτηρίων εκ μέρους της γηπεδούχου ΠΑΕ (ΔΟΞΑ), στη φιλοξενούμενη ΠΑΕ (ΟΛΥΜΠΙΑΚΟΣ).\nΗ απόφαση αυτή ελήφθη για λόγους προληπτικούς, είναι γενική και αφορά το σύνολο των μετακινήσεων από την Αθήνα προς τη Θεσσαλονίκη και από τη Θεσσαλονίκη προς την Αθήνα.\nΜε τα δεδομένα που έχουν διαμορφωθεί ως σήμερα, δυστυχώς και ανεξάρτητα από τη συμπεριφορά των φιλάθλων της Α ή της Β ομάδας, οι μετακινήσεις αυτές εγκυμονούν ακόμα σοβαρούς κινδύνους για τη δημόσια τάξη, τόσο στο γήπεδο όσο και κυρίως εκτός γηπέδου.\nδ. Του άρθρου 41Δ παρ. 6 του Ν. 2725/99, όπως προστέθηκε με το άρθρο 4 Ν. 3057/2002 και τροποποιήθηκε με το άρθρο 4 παρ. 5 του Ν. 3262/2004).\n2. Την με αριθμ. 17713/29-4-2010 απόφαση της Υφυπουργού Πολιτισμού και Τουρισμού Αγγελικής Γκερέκου με θέμα « Μεταβίβαση αρμοδιοτήτων Υφυπουργού στον Γενικό Γραμματέα Αθλητισμού (ΦΕΚ 628/Β).\n3. Το με αρ. πρωτ. γραφείου ΓΓΑ 5/04-01-2012 έγγραφο προς την ΔΕΑΒ , για τη διατύπωση της γνώμης της.\n4. Τη σχετική εισήγηση της Γενικής Αστυνομικής Δ/νσης Θεσσαλονίκης.\n5. Το με αρ. πρωτ. 52/04-01-2012 έγγραφο της ΔΕΑΒ .\nΑπαγορεύουμε τη διάθεση εισιτηρίων εκ μέρους της γηπεδούχου ΠΑΕ τη φιλοξενούμενη ΠΑΕ και την οργανωμένη μετακίνηση των φιλάθλων αυτής, για τον αγώνα της 16ης αγωνιστικής του πρωταθλήματος ποδοσφαίρου της Α΄ Εθνικής κατηγορίας (Super League), μεταξύ των ομάδων ΔΟΞΑ ΔΡΑΜΑΣ-ΟΛΥΜΠΙΑΚΟΣ, την Κυριακή 8 Ιανουαρίου 2012, για άκρως σοβαρούς λόγους τήρησης της δημόσιας τάξης».\nΔύο ερυθρόλευκοι στην καλύτερη επτάδα της 10ης αγωνιστικής της Α1 βόλεϊ ανδρών, με τον κεντρικό Γιώργο Πετρέα και τον λίμπερο Παύλο Κουζούνη να συγκαταλέγονται στους κορυφαίους.\nΠολυτιμότερος της αγωνιστικής, αναδείχθηκε ο Ρολάντο Ντεσπέιν, ο οποίος το Σάββατο θα επιστρέψει ως αντίπαλος στο Ρέντη...\nΣτο τέλος της απογευματινής προπόνησης για τον Ολυμπιακό, ο ερυθρόλευκος τερματοφύλακας, Νικόλας Δεληγιάννης, υπέστη θλάση στον προσαγωγό στο τελευταίο δεκάλεπτο της προπόνησης της ομάδας πόλο Ανδρών στο «Πέτρος Καπαγέρωφ» και η μετάβασή του στο Ιατρικό Κέντρο Αθηνών δεν είχε καλά νέα, αφού ο πληροφορήθηκε ότι θα χρειαστεί αρκετός καιρός μέχρι να αποθεραπευθεί.\nΑύριο θα προβεί σε υπέρηχο μαλακών μορίων, προκειμένου να διαπιστωθεί το μέγεθος της ζημιάς που υπέστη. Το επόμενο παιχνίδι του Ολυμπιακού είναι με τον Πανιώνιο στη Νέα Σμύρνη, στις 2 Φεβρουαρίου, για την 11η αγωνιστική της Α1 πόλο Ανδρών.\nΟ Δεληγιάννης είχε τραυματιστεί και την περσινή σεζόν πριν από ματς με τον Πανιώνιο, στο ζέσταμα για το παιχνίδι της 3ης αγωνιστικής, στις 27 Νοεμβρίου του 2010, ενώ φέτος, για περίπου 1,5 μήνα, παίζει με ραγισμένο δάκτυλο στα ματς του Θρύλου.\nΗ ομάδα του Θοδωρή Βλάχου, αφού στερήθηκε για το πρώτο μισό της φετινής περιόδου (πλην του τελευταίου ματς, στις 30 Νοεμβρίου, με τον ΝΟ Βουλιαγμένης), τις υπηρεσίες του Βαγγέλη Δελακά, ήρθε η σειρά να στερηθεί και τον τερματοφύλακά της...\nΑποκλειστικά στο παιχνίδι με την Δόξα Δράμας, στρέφεται η προσοχή όλων στον Ολυμπιακό, στους οποίους δεν άρεσε ούτε στους ανθρώπους της ομάδας αλλά ούτε και στους οργανωμένους η απαγόρευση μετακίνησης από την αστυνομία για το ματς του Καυταντζογλείου.\nΣτις τάξεις των ερυθρόλευκων υπάρχει ικανοποίηση για το αποτέλεσμα κόντρα στον Ατρόμητο, αφού ήθελαν πάση θυσία τη νίκη στο ματς με την ομάδα του Περιστερίου, την οποία και τελικά κατάφεραν.\nΌλοι πλέον επικεντρώνονται στο ματς με την Δόξα και αυτό που τονίζεται στο Λιμάνι είναι πως...\n«Έχουμε τώρα το παιχνίδι με την Δόξα. Ένα ματς το οποίο και θα πρέπει να προσέξουμε ιδιαίτερα. Στόχος μας είναι να συνεχίσουμε νικηφόρα στο πρωτάθλημα».\nΑπό κει και πέρα σε κανέναν στην ομάδα δεν άρεσε η απόφαση για την απαγόρευση της μετακίνησης του κόσμου του Ολυμπιακού στο Καυταντζόγλειο. Όπως ήταν φυσικό και λογικό η συγκεκριμένη απόφαση ενόχλησε σε σημαντικό βαθμό και τους οργανωμένους που ήθελαν να κάνουν μία πετυχημένη εκδρομή και να σταθούν στο πλευρό του Θρύλου τους.\nΣτο αγωνιστικό μέρος για σήμερα ο Βαλβέρδε είχε δώσει ρεπό στους παίκτες του, ενώ η προετοιμασία για τον Κυριακάτικο εκτός έδρας αγώνα με την Δόξα Δράμας θα αρχίσει την Παρασκευή.\nΗ Διεύθυνση Ακαδημίας Ποδοσφαίρου του ΟΛΥΜΠΙΑΚΟΥ, συγχαίρει το Αγωνιστικό Τμήμα Κ-15 για την κατάκτηση του 6th Loutraki Cup.\nΗ ομάδα μας κατέκτησε αήττητη το τουρνουά κερδίζοντας στον ημιτελικό την ομάδα του Π.Α.Ο.Κ. με 2-1 και το αντίστοιχο τμήμα παίδων του Παναθηναϊκού στον τελικό με 1-0.\nΠρώτος σκόρερ της διοργάνωσης αναδείχθηκε ο ποδοδοσφαιριστής μας Γιώργος Αράπης με συνολικά 5 τέρματα.\nΔυνατό τεστ για την ομάδα Νέων του Ολυμπιακού, το Σάββατο στο Ρέντη με αντίπαλο τον νεοφώτιστο στη Football League 2, ΑΟ Γλυφάδας.\nΗ ομάδα των Νοτίων προαστίων έχει πλέον στον πάγκο της εδώ και κάποιες μέρες νέο τεχνικό, τον Μουράτ Σεροπιάν, ο οποίος λόγω και του ρεπό που έχει ο ΑΟ στο πρόγραμμα του 1ου ομίλου θέλει να δει από τους παίκτες του να εφαρμόζονται στην πράξη όσα τους ζητά.\nΓια τον λόγο αυτό ζήτησε τη διεξαγωγή αυτού του τεστ με τους ερυθρόλευκους. Η σέντρα έχει προγραμματιστεί για τις 18:00.\nΣύμφωνα με όσα αναφέρει σε ρεπορτάζ της η ιστοσελίδα "mercato365", ο Ολυμπιακός, περιμένει την απάντηση του Λούτσο Γκονζάλεζ, ενώ οι "ερυθρόλευκοι" βρίσκονται σε επαφή και με τον Κακουτά, με την μία περίπτωση όπως τονίζεται στο δημοσίευμα, χαρακτηριστικά να μην σχετίζεται με την άλλη, εννοώντας πως ο Θρύλος επιθυμεί την απόκτηση και των δύο.\n«Σύμφωνα με πληροφορίες, ο Ολυμπιακός Πειραιώς εξακολουθεί να αναμένει μια απάντηση από τον Μασσαλό Λούτσο Γκονζάλες, ο οποίος έχει πρόσφατα μια ανεπίσημη προσφορά.\nΣε επαφή με τον Γκαέλ Κακουτά, ο Ολυμπιακός Πειραιώς διατηρεί επίσης εκ του σύνεγγυς τον Αργεντινό μέσο Λούτσο Γκονζάλες, του οποίου το συμβόλαιο λήγει τον Ιούνιο του 2013. Οι δύο περιπτώσεις προφανώς δεν έχουν σχέση. Αλλά ο πρώην παίκτης της Πόρτο δεν έχει ακόμη αποφασίσει σχετικά με την πρόταση της ελληνικής ομάδας που παραμένει σε εκκρεμότητα.\nΟ Λούτσο Γκονζάλες έχει, επίσης ενδιαφέρον από Τουρκία και Βραζιλία, αλλά όχι περισσότερες για την ώρα. Σχεδιάζει να τελειώσει τη σεζόν στην Canebière. Αυτή είναι η τάση που υπάρχει».\nΥπάρχουν αυτοί που αρέσκονται στα λόγια κι αυτοί που έχουν μάθει να δαγκώνουν τη γλώσσα τους και τα λαρύγγια των αντιπάλων. Ένας από αυτούς είναι και ο Αντρέας Γλυνιαδάκης, ο πιο υποτιμημένος και παρεξηγημένος, ίσως, ψηλός του ελληνικού μπάσκετ, που έχει γνωρίζει την αμφισβήτηση του κόσμου, που έχει εξοικειωθεί με την ιδέα του ρολίστα, αλλά κάθε φορά που πατάει στο παρκέ, γίνεται πρωταγωνιστής...\nΈτσι έκανε και στη Νέα Σμύρνη, όπου στο δεύτερο ημίχρονο ο Ολυμπιακός ξεκίνησε με 6/6 επιθέσεις, με τις περισσότερες να καταλήγουν στα καλάθια από τα χέρια του Γλυνιαδάκη.\nΤα ονόματα των υποψήφιων να αντικαταστήσουν τον Λάζαρο Παπαδόπουλο, γεμίζουν ατελείωτες σελίδες σε όλα τα ΜΜΕ και ο Γλυνιαδάκης, θα περιμένεις την επόμενη ευκαιρία για να αποδείξει ότι κάτι ξέρει από μπάσκετ...\n«Ωραία, κι εγώ τι να κάνω;» αναρωτήθηκε χαμογελώντας έξω από το κλειστό της Νέας Σμύρνης και αφού, στη διάρκεια της συνέντευξης Τύπου, είχε ερωτηθεί σχετικά με το κίνητρο που του δημιουργεί η μεταγραφολογία, τη στιγμή που ο Βαγγέλης Αγγέλου χαμογελαστός και ήρεμος στο βάθος της αίθουσας μονολογούσε.... «Αφήστε το παιδί μωρέ τώρα... Μην το μπερδεύετε».\nΚι όταν απάντησε χωρίς ουσιαστικά να ...απαντήσει με ένα: "θα δούμε...", ο Αγγέλου χαμογέλασε, λέγοντας... «Ετσι μπράβο Αντρέα... Μπράβο... Θα δούμε! Αυτή είναι η απάντηση».\n«Πραγματικά δεν μπορώ να κάνω κάτι για αυτό. Προσπαθώ να είμαι καλύτερος σε κάθε ματς και σε κάθε προπόνηση. Κάτι περισσότερο δεν έχω δυνατότητα να κάνω» πρόσθεσε...\n«Δεν μπορεί κανείς να απαντάει και να σκέφτεται διαρκώς τι γράφεται και τι λέγεται.... Ωστόσο, απαντήσεις πρέπει να δίνεις συνέχεια και κάθε μέρα. Στην προπόνηση... Να κερδίσεις χρόνο συμμετοχής και να αρπάζεις τις ευκαιρίες που σου δίνονται από τα μαλλιά και να αποδεικνύεις ότι αξίζεις να παίξεις και στο επόμενο ματς. Αυτό συμβαίνει παντού, αυτό συμβαίνει και στον Ολυμπιακό».\nΑπό τότε που προσπάθησε να κάνει το όνειρό του πραγματικότητα, να παίξει στο ΝΒΑ, χωρίς να έχει την παραμικρή βοήθεια, παρά μόνο των μάνατζέρ του, ο Γλυνιαδάκης ήταν μετριοπαθής. Σταρ δεν έγινε ποτέ, αλλά στο τέλος τα κατάφερε, με τους 13 αγώνες που έπαιξε, με τη φανέλα των Σιάτλ Σούπερσόνικς να είναι πάντα το προσωπικό παράσημό του.\nΑκόμα και αν δεν έγινε ποτέ παίκτης πρώτης γραμμής, του αξίζουν πολλά συγχαρητήρια...\n«Η ομάδα βρίσκεται σε μία κατάσταση, όπου όλοι πρέπει να παίζουν καλύτερα. Κι εγώ το ίδιο. Να βοηθάω περισσότερο, να παίζω καλύτερα. Σε κάποια ματς βγαίνει, σε κάποια άλλα ματς όχι... . Κόντρα στον Πανιώνιο μου βγήκε. Και δεν είναι μόνο το σκοράρισμα, είναι η δημιουργία από το λόου ποστ, καθώς έτσι έχουμε μάθει να παίζουμε όλη τη χρονιά, με δημιουργία από το λόου ποστ. Θετικό ήταν ότι πήραμε τη νίκη και προχωράμε».\nΗ νοοτροπία με την οποία έχει εμποτίσει την προσπάθεια που έχει κάνει, περιστοιχίζεται από μία κουβέντα, που πολλοί παίκτες λένε, αλλά ελάχιστοι την αντιλαμβάνονται ως τρόπο ζωής...\n«Παρεξηγημένος ε; Δεν ξέρω αν είμαι παρεξηγημένος. Αυτό που ξέρω είναι ότι έχω μάθει να παίρνω ό,τι μου δίνουν και να το κάνω μεγαλύτερο. Αυτό έχω μάθει να κάνω. Δεν μπορώ να ελέγξω κανέναν παρά μόνο τον εαυτό μου».\nΌσον αφορά τον Πανιώνιο, με μία λέξη που χρησιμοποίησε του περιποίησε τιμή αφενός, αφετέρου όμως, κατέδειξε και το πνεύμα που επικρατούσε στα μυαλά των ερυθρόλευκων πριν τη μάχη της Νέας Σμύρνης...\n«Ο Πανιώνιος είναι από τις ομάδες που μπορούν να σε κοντράρουν πια, από τη στιγμή που δεν υπάρχει Μαρούσι και κάποιες άλλες ομάδες... Ποιος να σε κοντράρει πια;. Λίγες είναι ομάδες που το κάνουν αυτό. Κι αυτό ήταν ένα έξτρα κίνητρο για εμάς. Κάναμε μία καλή εμφάνιση για μεγάλο χρονικό διάστημα. Κι αυτό είναι σημαντικό, διότι μέχρι τώρα δεν είχαμε σταθερότητα. Στη Νέα Σμύρνη ήμασταν καλοί για μεγάλη διάρκεια. Παίκτες που δεν έχουν αγωνιστεί μαζί στην ίδια πεντάδα, ή είχαν λιγότερο χρόνο συμμετοχή μέχρι τώρα, βγήκαν έξω και απέδειξαν ότι μπορούν να κερδίσουνε και να παίξουν καλά. Αυτό είναι το κέρδος».\nΓια να καταλήξει...\n«Μπορεί να ήταν μία νίκη προσωπικότητας κι αυτοπεποίθησης. Μπορεί να να ήταν μία νίκη εγωισμού. Δεν ξέρω, δεν έχω ιδέα. Ο,τι κι αν ήταν πάντως, θα φανεί αν έχουμε διάρκεια. Μόνο αν συνεχίσουμε θα έχουμε κερδίσει κάτι. Αλλιώς θα είναι χαμένη εμφάνιση».\nΟ Αντώνης Νικοπολίδης, φέρεται να δημιούργησε λογαριασμό στο Twitter και μάλιστα ένα από τα πρώτα του... τιτιβίσματα έχει να κάνει με μπασκετικό θέμα.\nΟ παλαίμαχος πλέον τερματοφύλακας περιμένει να δει δίδυμο στα γκαρντ του Ολυμπιακού τον Γιάκα Λάκοβιτς με τον Βασίλη Σπανούλη!\n«Νομίζω ο Γιακα Λακοβιτς θα ήταν μια καλη επιλογή για τον ολυμπιακό θα ήταν καλο δίδυμο τον Σπανουλη» έγραψε πριν λίγες ώρες στον λογαριασμό του στο Twitter ο Αντώνης Νικοπολίδης.\nΑμφίβολοι για την αναμέτρηση του Σαββάτου κόντρα στην Καβάλα είναι οι Δημήτρης Κατσίβελης και Μιχάλης Πελεκάνος, αφού ο πρώτος υποφέρει από αιμάτωμα ενώ ο δεύτερος αντιμετωπίζει πρόβλημα στο χέρι. Το θετικό για τους ερυθρόλευκους είναι ότι, επέστρεψε στις προπονήσεις του Ολυμπιακού ο Βαγγέλης Μάντζαρης.\nΟ Δημήτρης Κατσίβελης γλίτωσε τα χειρότερα, αφού η μαγνητική τομογραφία στην οποία υποβλήθηκε έδειξε ότι υποφέρει από ένα αιμάτωμα στο αριστερό του πόδι, αλλά η συμμετοχή του νεαρού γκαρντ στο Σαββατιάτικο εκτός έδρας ματς με την Καβάλα κρίνεται αμφίβολη. Πάντως θα είναι έτοιμος για τη συνέχεια.\nΜοιρασμένες είναι οι πιθανότητες να αγωνιστεί απέναντι στην ομάδα του Δημήτρη Πρίφτη, ο Μιχάλης Πελεκάνος, ο οποίος έχει χτυπήσει στο δεξί του χέρι και η συμμετοχή του θα αποφασιστεί την Παρασκευή λίγο πριν η ομάδα αναχωρήσει για την Καβάλα.\nΟ Ντούσαν Ίβκοβιτς πάντως είχε και καλά νέα αφού επέστρεψε στις προπονήσεις ο Βαγγέλης Μάντζαρης. Ο Έλληνας πλέι μέικερ ξεπέρασε το τράβηγμα που τον ταλαιπωρούσε από το παιχνίδι με τη Νανσί στη Γαλλία και τέθηκε στην διάθεση του Σέρβου κόουτς για τον επικίνδυνο αγώνα στην Καλαμίτσα.\nΕνόψει του αγώνα του Ολυμπιακού με τον Ηρακλή, ο Κουβανός πρώην παίκτης των ερυθρόλευκων και νυν των Θεσσαλονικιών, Ρολάντ Ντεσπέιν, μίλησε για το ντέρμπι μεταξύ των δύο ομάδων, τονίζοντας πως θα είναι πολύ δύσκολο για εκείνον να αγωνιστεί κόντρα στον Θρύλο, όπου ήταν βασικός συντελεστής την περσινή χρονιά.\n«Για μένα θα είναι δύσκολο. Έπαιξα σε μία εκπληκτική χρονιά με τον Ολυμπιακό και κατακτήσαμε τα πάντα. Τώρα παίζω στον Ηρακλή, αυτή είναι η δουλειά μου και θέλω να κάνω τα πάντα και να νικήσω. Δεν ξέρεις τι θα γίνει σε ένα τέτοιο ντέρμπι, αλλά σίγουρα μπορούμε να νικήσουμε. Ο Ολυμπιακός έχει καλή ομάδα και πρέπει να προσπαθήσουμε πολύ», είπε ο Ντεσπέιν.\nΜπορεί στον Ολυμπιακό να υποστηρίζουν ότι η περίπτωση του DJ Μπενγκά δεν εξετάζεται σοβαρά, αλλά στο Βέλγιο θεωρούν σχεδόν τελειωμένη τη μετακίνηση του στους ερυθρόλευκους.\nΠιο συγκεκριμένα, δημοσίευμα της ιστοσελίδας «nieuwsblad.be» υπογραμμίζει ότι ο 31χρονος σέντερ είναι έτοιμος να πάρει το δρόμο για την Ελλάδα και τον Ολυμπιακό.\nΦιλοξενούνται μάλιστα και δηλώσεις του πρώην παίκτη των Λέικερς από το σπίτι του στο Ντάλας, όπου τονίζει ότι:\n«Είμαι έτοιμος να παίξω».\nΟι συμπατριώτες του Μπενγκά αναφέρουν ότι ο θηριώδης σέντερ πραγματοποίησε μερικές προπονήσεις με τους Κλίπερς ενώ ετοιμάζεται να αποχαιρετήσει μετά από 7 χρόνια το NBA για την Ευρώπη και τον Ολυμπιακό.\nΟ Ίβκοβιτς πάντως ξεκαθάρισε, μετά τον αγώνα με τον Πανιώνιο ότι ο συγκεκριμένος παίκτης δεν απασχολεί τον Ολυμπιακό.\nΦαβορί για τον φετινό τίτλο έχρισε τον Ολυμπιακό, ο τερματοφύλακας του Παναιτωλικού, Σρεντ Μπλάζιτς, αφότου είδε από κοντά τον ΠΟΑ στο χθεσινό 1-1 με την ομάδα του.\nΣύμφωνα με τον τερματοφύλακα του Παναιτωλικού, ο Θρύλος έχει τον πρώτο λόγο για την κατάκτηση του φετινού τίτλου:\n«Είναι 50-50 ανάμεσα σε Ολυμπιακό και Παναθηναϊκό. Ο Παναθηναϊκός παίζει καλά, αλλά δεν έχει μεγάλο ρόστερ. Ο Ολυμπιακός έχει περισσότερο βάθος και αλλάζει παίκτες με περισσότερη ευκολία. Δίνω προβάδισμα στον Ολυμπιακό για αυτόν τον λόγο», δήλωσε σχετικά ο Μπλάζιτς μιλώντας στον Sentra FM.\nΘα απουσιάσει από τον αγώνα του Εργοτέλη με τον Ολυμπιακό, ο Μιχάλης Φραγκουλάκης καθώς θα εκτίσει την ποινή του.\nΟ ποδοσφαιριστής των Κρητικών στο χθεσινό(4/1) ματς της ομάδας του κόντρα στη Skoda Ξάνθη, συμπλήρωσε τέσσερις κίτρινες κάρτες.\n"Ο ποδοσφαιριστής της ομάδας μας Μιχάλης Φραγκουλάκης συμπλήρωσε 4 κίτρινες κάρτες στο παιχνίδι της 15ης αγωνιστικής με την Ξάνθη.\nΟ μεσοεπιθετικός του Εργοτέλη θα εκτίσει την ποινή της τιμωρίας του στο παιχνίδι της 19ης αγωνιστικής με τον Ολυμπιακό στο Καραϊσκάκη".\nΣτις δηλώσεις του ενόψει του αγώνα της Καβάλας με τον Ολυμπιακός, ο 31 ετών γκαρντ της αντιπάλου των ερυθρόλευκων, Χριστόφορος Στεφανίδης, σχολίασε:\n«Αρχικά θα ήθελα να ευχηθώ σε όλους καλή χρονιά με υγεία. Εμείς ξεκινάμε τη σεζόν το 2012 απέναντι σε μία από τις καλύτερες ομάδες της Ευρώπης, που το καλοκαίρι παρά του ότι φάνηκε πως έριξε τον πήχη του μπάτζετ, έχει καταφέρει να κρατήσει πολύ ψηλά τον αγωνιστικό πήχη.\nΕμείς έχουμε προετοιμαστεί πολύ καλά γι’ αυτό το ματς και σε καμία περίπτωση δεν το συγκρίνουμε με αυτό του Παναθηναϊκού. Ξέρουμε ποιοι είμαστε και με ποιους παίζουμε. Ο Ολυμπιακός παρά τις απουσίες του παίζει καταπληκτικά και ιδιαίτερα στον αμυντικό τομέα κρατάει πολύ υψηλό τέμπο, αγγίζοντας πολλές φορές το τέλειο».\nΟ προπονητής του Ολυμπιακού, Ερνέστο Βαλβέρδε, στηρίζει τον Μπάλας Μέγιερι, έχοντας σκοπό να τον κρατήσει βασικό στον Ολυμπιακό μέχρι το τέλος της τρέχουσας περιόδου. «Τον Μπάλας και τα... μάτια σας!», τονίζει σε κάθε ευκαιρία που του δίνεται στους συνεργάτες του, σύμφωνα με δημοσίευμα του "gazzetta.gr".\nΟ Βάσκος εκτιμά πολύ τον Μέγιερι, κάτι που φαίνεται και από την εμπιστοσύνη που του δείχνει. Ο τεχνικός του Ολυμπιακού θεωρεί πως ο Ούγγρος έχει βελτιωθεί σημαντικά και ότι δουλεύει πολύ σκληρά και μάλιστα περιμένει ακόμα πιο καλή εικόνα από εκείνον στην συνέχεια. Ο Βαλβέρδε είναι πολύ ευχαριστημένος με συνέπεια να επιθυμεί την διατήρησή του κάτω από τα δοκάρια των ερυθρόλευκων, κρατώντας ως βασικό πορτιέρε τον Μέγιερι έως το τέλος της χρονιάς.\n«Τον Μπάλας και τα... μάτια σας! Αυτό το παιδί δεν πρέπει να χαθεί. Πρέπει να δουλευτεί και άλλο και να γίνει ακόμα πιο καλός», φέρεται να λέει στους συνεργάτες του ο Βαλβέρδε...\nΑπό μέρους του ο Μέγιερι κάνει ότι περνάει από το χέρι του για να δικαιώνει σε καθημερινή βάση τον προπονητή του.\nΈνας παλιός προτεινόμενος «επέστρεψε» στο... φαξ του Ολυμπιακού. Ο Μεξικανός γκολκίπερ, Γκιγιέρμο Οτσόα, ο οποίος απασχόλησε έντονα τους ερυθρόλευκους το καλοκαίρι, προτάθηκε εκ νέου...\nΌσο η υπόθεση του Μιχάλη Σηφάκη δεν "κλείνει" για να καλύψει το κενό στο ρόστερ που θα προκύψει εάν τελικά βρεθεί η χρυσή τομή και λυθεί το συμβόλαιο του Φράνκο Κοστάντσο, ο Ολυμπιακός συνεχίζει να εξετάζει παράλληλα και άλλες λύσεις.\nΜια από αυτές ήταν μέχρι τώρα ο Τόμας Κούστσακ, ο Πολωνός γκολκίπερ της Μάντσεστερ Γιουνάιτεντ, αλλά στο προσκήνιο επανήλθε και ο Γκιγιέρμο Οτσόα, που προτάθηκε και πάλι στον Ολυμπιακό, και για τον οποίο οι ερυθρόλευκοι είχαν ασχοληθεί μαζί του και το καλοκαίρι.\nΟ Μεξικανός γκολκίπερ είχε καταλήξει στην Αζαξιό μετά την επιλογή του Κοστάντσο από τους ερυθρόλευκους. Ο 26χρονος τερματοφύλακας έχει πραγματοποιήσει καλές εμφανίσεις στο γαλλικό πρωτάθλημα, αλλά η ομάδα του κινδυνεύει με υποβιβασμό, με αποτέλεσμα ο ίδιος να «ψάχνεται» για τον επόμενο σταθμό της καριέρας του...\nΟ πρώην ισχυρός παράγοντας του ελληνικού ποδοσφαίρου, Μάκης Ψωμιάδης προχώρησε στην αποστολή εξώδικου (!!!) εναντίον των συντελεστών της διαφήμισης γνωστής εταιρείας κινητής τηλεφωνίας με ήρωα έναν… πρόεδρο ποδοσφαιρικής ομάδας, που έχει κάνει τεράστιο σουξέ την ατάκα «Αγαπούλα, πούλα»!!!\nΟ κ. Ψωμιάδης βρίσκεται σε κάποια φυλακή των Σκοπίων, μετά τη σύλληψή του στην πρωτεύουσα της χώρας, ωστόσο φαίνεται ότι αυτό δεν τον εμπόδισε να ταυτιστεί ή να θεωρεί πως ο ηθοποιός-ήρωας της διαφήμισης αντικατοπτρίζει τον ίδιο και την προσωπικότητά του και μάλιστα σε τέτοιο βαθμό, που τον προσβάλει σαν άνθρωπο!\nΕτσι, ο κατηγορούμενος στην υπόθεση των «στημένων», απέστειλε εξώδικο επιφυλασσόμενος να διεκδικήσει αποζημίωση λόγω «ηθικής βλάβης» από τη γνωστή εταιρεία τηλεπικοινωνιών η οποίας εκμεταλλεύεται τη διαφήμιση!\nΜέσω του εξώδικου ο κ. Ψωμιάδης ζητά να σταματήσει άμεσα η προβολή των διαφημιστικών μηνυμάτων, τα οποία -όπως υποστηρίζει- θίγουν βάναυσα την προσωπικότητά του!\nΣύμφωνα με τα όσα σημειώνει στο κείμενο του εξώδικου ο Μάκης Ψωμιάδης η διαφήμιση...\n«Με παρουσιάζει ως ένοχο εγκληματικών πράξεων, που αναζητεί "παραθυράκια" για να γλιτώσει. Με παρουσιάζει πίσω από τα κάγκελα της φυλακής να παραδέχομαι εμμέσως πλην σαφώς την ενοχή μου και να ανταλλάσσω μηνύματα δια αγγελιαφόρου με τον συνήγορό μου αναζητώντας τρόπους να αποφύγω την ποινική καταδίκη μου, δίνοντας εντολή στον συνήγορό μου να βρει "παραθυράκι'' στο νόμο...».\nΠραγματοποιήθηκε σήμερα Πέμπτη (5/1) η πρώτη κλήρωση των διαιτητών για το 2012 και αφορά τους αγώνες για τη 12η και τη 13η αγωνιστική της Α1.\nΕπίσης, λίγο πριν την έναρξη της διαδικασίας έγινε η κοπή της πίτας με το φλουρί να καταλήγει στον Ίκαρο Καλλιθέας.\nΑναλυτικά οι διαιτητές στους αγώνες του Θρύλου:\n12η αγωνιστική (7-8/1)\nΔΑΚ Καλαμίτσας 17.00 Καβάλα-Ολυμπιακός Καρακατσούνης-Κορομηλάς-Διαμαντής\n13η αγωνιστική (11/1)\nΣΕΦ 17.00 Ολυμπιακός-Ηλυσιακός Γκούμας-Τσώνος Β-Κοτσιμπός\nH Π.Α.Ε. ΟΛΥΜΠΙΑΚΟΣ, για τον αγώνα του Κυπέλου Ελλάδος μεταξύ των ομάδων ΟΛΥΜΠΙΑΚΟΣ – ΘΡΑΣΥΒΟΥΛΟΣ, που θα διεξαχθεί στο γήπεδο "Γ. ΚΑΡΑΪΣΚΑΚΗΣ" την Τετάρτη, 11/01/2012 και ώρα 19:00, ενημερώνει τους φίλους της ομάδας για τα εξής:\nΤα εισιτήρια του αγώνα θα διατίθενται από τα εκδοτήρια του γηπέδου "Γ. ΚΑΡΑΪΣΚΑΚΗΣ", που βρίσκονται έξω από τη Θύρα 25, από την Παρασκευή 6/1 από τις 10:00 – 18:00, το Σάββατο 7/1 από τις 10:00 – 15:00, από την Δευτέρα 9/1 έως την Τρίτη 10/1 από τις 10:00-18:00, και την Τετάρτη 11/1 από τις 10:00 έως την έναρξη του αγώνα.\nΕπιπλέον, οι φίλαθλοι από την περιφέρεια και το εξωτερικό που επιθυμούν μεμονωμένα εισιτήρια, μπορούν να επικοινωνήσουν από το σταθερό τους τηλέφωνο, με το Γραφείο Εξυπηρέτησης Φιλάθλων Περιφέρειας και Εξωτερικού του ΟΛΥΜΠΙΑΚΟΥ, στο τηλ. 210 4800909, την Δευτέρα 9/1 και την Τρίτη, 10/1 με ώρες επικοινωνίας 10:00 – 17:00.\nΕπίσης, εισιτήρια θα διατεθούν με τηλεφωνική αγορά σε κάθε κάτοχο ΟΛΥΜΠΙΑΚΟΣ CITIBANK VISA, την Δευτέρα 9/1 έως την Τρίτη 10/1 μεταξύ των ωρών 10:00 - 18:00, στο τηλ. 801 500 7777.\nΗ παραλαβή των εισιτηρίων που έχουν διατεθεί μέσω ΟΛΥΜΠΙΑΚΟΣ Citibank Visa, θα πραγματοποιηθεί από το εκδοτήριο που βρίσκεται έξω από τη Θύρα 5 του γηπέδου "Γ. ΚΑΡΑΪΣΚΑΚΗΣ", με την επίδειξη Δελτίου Αστυνομικής Ταυτότητας, την Τετάρτη 11/1 από τις 10:00 έως την έναρξη του αγώνα.\nΕπίσης, εισιτήρια του αγώνα θα διατεθούν μέσω INTERNET από το επίσημο site του ΟΛΥΜΠΙΑΚΟΥ (www.olympiacos.org , από την Παρασκευή 6/1 έως και την Κυριακή 8/1. Οι φίλαθλοι θα κάνουν κράτηση έως δύο (2) εισιτηρίων (και στις επιτυχείς συναλλαγές κράτησης εισιτηρίου θα εκτυπώνεται κωδικός κράτησης).\nΗ παραλαβή των εισιτηρίων θα πραγματοποιηθεί με την επίδειξη του κωδικού κράτησης, του δελτίου Αστυνομικής Ταυτότητας και με την πληρωμή του αντιτίμου των εισιτηρίων, από το εκδοτήριο που βρίσκεται έξω από την θύρα 25 του γηπέδου "Γ. ΚΑΡΑΪΣΚΑΚΗΣ", ΜΟΝΟ την Δευτέρα 9/1 και ώρες 10:00 – 18:00.\nΣε περίπτωση που φίλαθλος, κάτοικος περιφέρειας ή εξωτερικού, που έχει πραγματοποιήσει κράτηση μέσω INTERNET δεν μπορεί να προσέλθει στο εκδοτήριο για να παραλάβει το εισιτήριο του την προαναφερόμενη ημέρα και ώρες, μπορεί να επικοινωνήσει στο τηλ. 210 4800909 για πληροφορίες ΜΟΝΟ την Δευτέρα, 9/1 και ώρες 10:00 – 18:00.\nΟι Τιμές των εισιτηρίων είναι οι ακόλουθες: 10€,15€,20€,25€,30€,35€ & 50€ (VIP).\nΟ άμεσος συνεργάτης του Ντούσαν Ίβκοβιτς, Βαγγέλης Αγγέλου, υπογράμμισε στην επίσημη ιστοσελίδα του ΕΣΑΚΕ, ότι ο Ολυμπιακός θα πρέπει να δείξει μεγάλη προσοχή απέναντι στην Καβάλα.\n«Δεύτερο συνεχόμενο εκτός έδρας παιχνίδι για μας με μια ομάδα που έχει δώσει δείγματα πολύ καλής μπασκετικής γραφής. Η Καβάλα αντιμετώπισε μια κάμψη το τελευταίο διάστημα, αλλά σίγουρα θα ανακάμψει γιατί έχει και την ποιότητα και το χαρακτήρα ως ομάδα.\nΧρειάζεται μεγάλη προσοχή από πλευράς μας, να ελέγξουμε τα στοιχεία εκείνα του παιχνιδιού που είναι σημαντικά, με πρώτα το ρυθμό, τα τρίποντα και τις διεισδύσεις. Δηλαδή αυτό σημαίνει ότι η αμυντική προσήλωση θα είναι πάλι σε προτεραιότητα για να μπορέσουμε να ελέγξουμε το ματς», ανέφερε ο Αγγέλου.\nΑναβάλλεται το 5ο ετήσιο Παγκόσμιο Συνέδριο της Θύρας 7 το οποίο είχε προγραμματιστεί για τις 14 Ιανουαρίου στο "Γ. Καραϊσκάκης".\nΕξαιτίας ανειλημμένων επαγγελματικών υποχρεώσεων του προέδρου του Ολυμπιακού, Βαγγέλη Μαρινάκη, το συνέδριο αναβάλλεται και πολύ πιθανόν τελικά να πραγματοποιηθεί στον εντός έδρας αγώνα με την ΑΕΚ.\nΣύμφωνα με τον προπονητή της προσεχούς αντιπάλου του (Σάββατο 07/01, 17:00), Καβάλας, ο Ολυμπιακός, εξακολουθεί να είναι δυνατή ομάδα πάρα τις απουσίες των Σπανούλη, Παπαδόπουλου και Μάντζαρη.\nΟ Δημήτρης Πρίφτης στάθηκε στα ατού των ερυθρόλευκων, τονίζοντας ότι η ομάδα του θα πρέπει να περιορίσει τα λάθη στο παρκέ προκειμένου να φανεί ανταγωνιστική.\n«Έχουμε απέναντι μας μια σπουδαία ομάδα, η οποία παρά τις απουσίες της παίζει εξαιρετικά το τελευταίο διάστημα. Ο Ολυμπιακός είναι μία ομάδα που στηρίζεται σε μεγάλο βαθμό στην άμυνα της, παίζοντας ταυτόχρονα πολύ επιθετικά και κάνοντας συχνά πολλές αλλαγές προσπαθεί να δημιουργήσει τις ιδανικές συνθήκες, εξαναγκάζοντας τον αντίπαλο σε λάθη, με σκοπό να τρέξει σε ανοιχτό γήπεδο», είπε ο 43χρονος τεχνικός και πρόσθεσε:\n«Στηρίζεται στο επιθετικό της ριμπάουντ, όπου εμείς θα πρέπει να δείξουμε μεγάλη συνέπεια και μαχητικότητα. Ταυτόχρονα θα πρέπει να αποφύγουμε τα λάθη, για να μη δώσουμε εύκολους πόντους. Ξέρουμε τις απαιτήσεις του συγκεκριμένου παιχνιδιού. Για μας ο σκοπός μας είναι να παίξουμε κοντά στις δυνατότητες μας και να είμαστε ανταγωνιστικοί».\nΤον Ερνέστο Βαλβέρδε, θεωρεί υπεύθυνο για την αποχώρησή του από τον Ολυμπιακό, ο Γιώργος Γκαλίτσιος, σύμφωνα με δηλώσεις του στον Τύπο του Βελγίου.\nΟ πρώην παίκτης του Ολυμπιακού, μίλησε στην ιστοσελίδα «nieuwsblad.be» και απέδωσε στην... «κακή χημεία» μεταξύ εκείνου και του Βάσκου τεχνικού το ότι δεν πήρε ευκαιρίες.\nΑναφέρθηκε παράλληλα στη νέα περιπέτειά του με την Λόκερεν, την οικονομική κρίση και κατά πόσο έχει επηρεάσει το ποδόσφαιρο, αλλά και την «τρέλα» του ελληνικού ποδοσφαίρου.\n«Το πρόβλημά μου ήταν ο προπονητής, ο Ερνέστο Βαλβέρδε. Δεν με άφησε να παίξω την πρώτη χρονιά, την επόμενη έφυγε, αλλά επέστρεψε. Έπαιζα μόνο στην προετοιμασία. Η χημεία μεταξύ μας δεν ήταν καλή. Για αυτό επέλεξα να φύγω».\nΓια τον λόγο που επέλεξε τη Λόκερεν:\n«Υπήρχαν επαφές με ομάδες στη Γερμανία, αλλά έπρεπε να περιμένω μέχρι τον Ιανουάριο. Για αυτό επέλεξα τη Λόκερεν. Για έναν ποδοσφαιριστή είναι πολύ δύσκολο ψυχολογικά να μένει τόσο πολύ εκτός δράσης».\nΓια την οικονομική κρίση και πως έχει επηρεάσει το ελληνικό ποδόσφαιρο:\n«Κάποιοι παίκτες στην Ελλάδα έχουν να πληρωθούν από έξι μήνες ως και ένα χρόνο, αλλά στον Ολυμπιακό εμείς δεν είχαμε προβλήματα».\n«Η Ελλάδα είναι μια θαυμάσια χώρα, αλλά το επίπεδο του ποδοσφαίρου δεν είναι υψηλό. Μια μεταγραφή στο εξωτερικό είναι δύσκολη επειδή οι ομάδες δεν εμπιστεύονται τους Έλληνες ποδοσφαιριστές. Οι άνθρωποι πιστεύουν ότι είμαστε τρελοί και τεμπέληδες, αλλά δεν είναι έτσι. Αν δουλέψω σκληρά στο Βέλγιο μπορώ να καταφέρω οτιδήποτε».\nΓια τις διαφορές Λόκερεν-Ολυμπιακού:\n«Η Λόκερεν είναι μια καλή ομάδα, με ωραία αποδυτήρια και καλό τεχνικό τιμ. Στην Ελλάδα τα πράγματα είναι… τρέλα! Στο παιχνίδι εναντίον του ΠΑΟΚ μας έριχναν πέτρες, μήλα, κινητά ακόμη κι ένα παπούτσι! Τότε είχα φοβηθεί. Όμως, πολλές φορές η ατμόσφαιρα δίνει δύναμη στους ποδοσφαιριστές».\nΟ Νίκος Αλέφαντος αναλύει τη νίκη του Θρύλου επί του Ατρομήτου, στην στήλη του στο "katimagiko.gr". Ποιο θα είναι το κάζο του αιώνα για τον φετινό Ολυμπιακό, τι είδε χθες στο Καραϊσκάκη και τι θέλει να δει στη συνέχεια...\n• Το ματς του Παναθηναϊκού δεν το είδα ολόκληρο γιατί έπρεπε να φύγω για το Καραϊσκάκη. Δεν ήταν καλός ο Παναθηναϊκός, έχω πει ότι ο Λέτο είναι σχεδόν όλος ο Παναθηναϊκός, του έλειπε και ο Κουίνσι, δεν έχει πάγκο ο Παναθηναϊκός, τι να λέμε. Δεν έχει επιλογές, δεν έχει εναλλακτικές λύσεις. Δεν μπορεί να χτυπήσει τον Ολυμπιακό στην πορεία του πρωταθλήματος.\n• Εκτός και να πέσουν όντως Αραβικά λεφτά και κάνει άμεσα μεταγραφές ο ΠΑΟ. Χρειάζεται σοβαρή ενίσχυση, ο Γενάρης τώρα θα κρίνει το αν θα χτυπήσει ο Παναθηναϊκός το πρωτάθλημα. Θα μπουν οι Άραβες; Θα κάνουν μεταγραφές; Έτσι πάντως ο Παναθηναϊκός δεν θα αντέξει.\n• Δεν μπορεί να χαθεί αυτό το πρωτάθλημα για τον Ολυμπιακό, θα είναι το κάζο του αιώνα αν το χάσει. Ήδη, για πλάκα κάλυψε τη διαφορά των 5 βαθμών που του είχε πάρει ο Παναθηναϊκός. Μιλάμε για ένα πρωτάθλημα που η ΑΕΚ παίζει με ένα υλικό που δεν θυμάμαι ποτέ να έχει αυτήν τη φτώχεια, ο ΠΑΟΚ έχασε τον Βιερίνια και τον Κοντρέρας, ο Άρης έχει τα δικά του σοβαρά προβλήματα, ο Ηρακλής εξαφανίστηκε από τα επαγγελματικά πρωταθλήματα, ο Παναθηναϊκός ασχολείται 3 μήνες με τον Τσάκα και ψάχνει επειγόντως λεφτά, πού είναι ρε παιδιά οι ομάδες;\n• Μπλέξαμε με την κρίση, μπλέξαμε, τι μπάλα θα βλέπουμε τα επόμενα χρόνια στην Ελλάδα. Το μόνο φερέγγυο σωματείο είναι ο Ολυμπιακός, λόγω του Μαρινάκη που τους έχει όλους πληρωμένους, μισθοί, μεταγραφές, συμβόλαια, πάγκο, ρόστερ, τεχνικούς διευθυντές, σκάουτερς, μάνατζερς, προπονητές, παίκτες, όλοι τρώνε καλά. Πέσανε καταστροφές στους άλλους, ναυαγήσανε οι ομάδες, αγωνίζονται να μην φαλιρίσουν. Δεν είναι καλό αυτό για το πρωτάθλημα και για το ποδόσφαιρό μας.\n• Ο Ολυμπιακός με τον Ατρόμητο δεν ξέρω αν φταίνε οι γιορτές, ήταν ο χειρότερος Ολυμπιακός που έχω δει φέτος στο Καραϊσκάκη. Καμία σχέση η μπάλα που παίζει στο πρωτάθλημα ο Ολυμπιακός με τη μπάλα που βλέπαμε πέρσι. Πέρσι υπήρχαν πολλά ματς που βλέπαμε ωραία μπάλα, γρήγορο ποδόσφαιρο, κοντά οι γραμμές, πολύ τρέξιμο, πίεση. Φέτος βλέπω ζόρια. Σε πολλά ματς λέμε «άντε να σφυρίξει τη λήξη να γλιτώσουμε τη γκέλα».\n• Με τέτοιες απουσίες ο Ατρόμητος και μας έκλεισε στο τελευταίο τέταρτο στην περιοχή μας, να μην φάμε την ισοφάριση. Το έχω ξαναπεί, η τριάδα Μοντέστο- Μανιάτης- Φουστέρ δεν είναι για να παίζει με αντίπαλο που κλείνεται, δεν μπορεί να σου παράγει ποδόσφαιρο, έχεις πρόβλημα. Λείπει πολύ ο Ιμπαγάσα να χρωματίσει τον Ολυμπιακό. Λείπουν πολύ και 2-3 μεταγραφές που δεν έπιασαν και τις είχαμε ανάγκη να πιάσουν σε θέσεις που πονάμε.\n• Τουλάχιστον μέσα στο Καραϊσκάκη ας βλέπουμε την τριάδα μπροστά Πάντελιτς, Μιραλάς, Τζιμπούρ να παίξουν μαζί, να πιέσουν τον αντίπαλο, να δούμε πιο επιθετική μπάλα.\n• Τι ήταν αυτό με την κόρη του Φαίδωνα Κωνσταντουδάκη, τη δημοσιογράφο που πέθανε. Τέτοιος πόνος δεν υπάρχει άλλος για τον πατέρα. Συλλυπητήρια στο φίλο μου και αδερφό μου Φαίδωνα, τον μεγάλο δημοσιογράφο Φαίδωνα, 50 χρόνια τον διαβάζω, στο «ΦΩΣ» του Θεόδωρου Νικολαίδη. Τέτοια κοπελάρα και να φύγει έτσι άδικα από τη ζωή, χρυσή οικογένεια, χρυσοί άνθρωποι, ο Θεός να τους δίνει δύναμη να αντέξουν να τη θυμούνται.\nΜε δηλώσεις του στην επίσημη ιστοσελίδα του ΕΣΑΚΕ ο Μιχάλης Πελεκάνος, σημείωσε την δυσκολία του αγώνα με την Καβάλα. Ο Ολυμπιακός πανηγύρισε μια σημαντική εκτός έδρας νίκη κόντρα στον Πανιώνιο αλλά ήδη οι ερυθρόλευκοι προετοιμάζονται για την δύσκολη αναμέτρηση του Σαββάτου (07/01, 17:00 ΝΕΤ) στην Καλαμίτσα.\n«Το γεγονός ότι η Καβάλα κέρδισε τον Παναθηναϊκό δείχνει το πόσο δύσκολος αντίπαλος είναι και πόσο μεγάλη προσοχή πρέπει να έχουμε στο συγκεκριμένο παιχνίδι. Δεν πρέπει να μείνουμε στη νίκη που κάναμε στη Νέα Σμύρνη και στην καλή μας εμφάνιση, αλλά να έχουμε ως στόχο να παίξουμε ακόμα καλύτερα γιατί αυτό θα χρειαστεί αν δεν θέλουμε να έχουμε περιπέτειες», ανέφερε σχετικά ο Έλληνας γκαρντ/φόργουορντ του Ολυμπιακού.\nΌπως όλα δείχνουν, ο Ολυμπιακός συγκεντρώνει τις περισσότερες πιθανότητες να αναδειχθεί πρωταθλητής χειμώνα και σε δημοσίευμά του το "gazzetta.gr" αναλύει όλα τα δεδομένα, θυμίζοντας γιατί ο άτυπος τίτλος συνήθως δίνει το πρωτάθλημα.\nΙκανοποίηση έφερε στον Ολυμπιακό η ισοπαλία του ΠΟΑ στο Αγρίνιο με τον Παναιτωλικό καθώς οι ερυθρόλευκοι βρίσκονται κοντά στον άτυπο τίτλο του πρωταθλητή χειμώνα, ο οποίος είθισται να δίνει και πρωτάθλημα. Οι δύο «αιώνιοι» έχουν να ισοβαθμήσουν στην πρώτη θέση στο τέλος του α΄ γύρου από τη σεζόν 1997/98.\nΣύμφωνα με το δημοσίευμα το σενάριο να ισοβαθμήσουν φέτος συγκεντρώνει πολλές πιθανότητες και εξηγεί...\nΜετά το τέλος του πρώτου μισού του πρωταθλήματος ο Ολυμπιακός έχει 36 βαθμούς με τέρματα 36-12. Ο Παναθηναϊκός έχει 30 βαθμούς με 30-15 γκολ, ωστόσο χρωστάει δύο ματς με Λεβαδειακό και Δόξα Δράμας. Αν οι «πράσινοι» τα κερδίσουν θα φτάσουν τους 36 πόντους, όσους δηλαδή και οι ερυθρόλευκοι.\nΟι δύο «αιώνιοι» έχουν έρθει ισόπαλοι στο «Γ. Καραϊσκάκης» οπότε το κριτήριο που θα ληφθεί υπόψη για την πρωτιά είναι η συνολική διαφορά τερμάτων. Ο Ολυμπιακός υπερτερεί με το +24 έναντι το +15 του ΠΑΟ, ο οποίος όμως έχει δύο λιγότερα ματς. Αυτό σημαίνει ότι το «τριφύλλι» θα πρέπει να κερδίσει με περισσότερα από 9 γκολ διαφορά στα δύο αυτά ματς. Σε περίπτωση απόλυτης ισοβαθμίας και εφόσον δεν προκύψει κατάταξη μετά την εφαρμογή των κριτηρίων, οι ομάδες αναγράφονται με αλφαβητική σειρά.\nΌμως, όταν ο ΠΟΑ θα δώσει αυτά τα ματς (18/1 με Δόξα Δράμας και 25/1 με Λεβαδειακό), ο Ολυμπιακός θα έχει παίξει τρία ματς του β΄ γύρου στο διάστημα αυτό. Κάτι που σημαίνει ότι για να βγει ο πρωταθλητής χειμώνας (σε περίπτωση που ο ΠΟΑ κάνει το δύο στα δύο) θα πρέπει να αφαιρεθούν τα αποτελέσματα του β΄ γύρου.\nΤην τελευταία δεκαετία συνηθίζεται ο πρωταθλητής χειμώνα να κατακτά και τον τίτλο στο τέλος. Οκτώ φορές τα τελευταία δέκα χρόνια η ομάδα που που ήταν πρώτη στο τέλος του α΄ γύρου πανηγύρισε το πρωτάθλημα. Οι μοναδικές σεζόν που «έσπασε» αυτή η παράδοση ήταν το 2002/03 με τον ΠΟΑ να βγαίνει πρωταθλητής χειμώνα και τον Ολυμπιακό να παίρνει στο τέλος τον τίτλο, ενώ το 2003/04 συνέβη το αντίθετο.\n2001-02: Πρωταθλητής χειμώνα Ολυμπιακός - Πρωταθλητής Ολυμπιακός\n2002-03: Πρωταθλητής χειμώνα Παναθηναϊκός - Πρωταθλητής Ολυμπιακός\n2003-04: Πρωταθλητής χειμώνα Ολυμπιακός - Πρωταθλητής Παναθηναϊκός\n2004-05: Πρωταθλητής χειμώνα Ολυμπιακός - Πρωταθλητής Ολυμπιακός\n2005-06: Πρωταθλητής χειμώνα Ολυμπιακός - Πρωταθλητής Ολυμπιακός\n2006-07: Πρωταθλητής χειμώνα Ολυμπιακός - Πρωταθλητής Ολυμπιακός\n2007-08: Πρωταθλητής χειμώνα Ολυμπιακός - Πρωταθλητής Ολυμπιακός\n2008-09: Πρωταθλητής χειμώνα Ολυμπιακός - Πρωταθλητής Ολυμπιακός\n2009-10: Πρωταθλητής χειμώνα Παναθηναϊκός - Πρωταθλητής Παναθηναϊκός\n2010-11: Πρωταθλητής χειμώνα Ολυμπιακός - Πρωταθλητής Ολυμπιακός\nΤρεις φορές «αιώνιες» ισοβαθμίες\nΗ ισοβαθμία του Ολυμπιακού και του Παναθηναϊκού στο τέλος του α΄ γύρου δεν είναι κάτι συνηθισμένο, αφού συνολικά στη Α' κατηγορία έχει συμβεί τρεις φορές. Η τελευταία ήταν τη σεζόν 1996/97 με τον Ολυμπιακό να αναδεικνύεται πρωταθλητής χειμώνα και στο τέλος πρωταθλητής.\nΗ αμέσως προηγούμενη ήταν τη σεζόν 1968/69. Οι ερυθρόλευκοι κατέκτησαν τον άτυπο τίτλο του χειμώνα, αλλά στο τέλος το πρωτάθλημα πήγε στους «πράσινους».\nΗ πρώτη ισοβαθμία των «αιωνίων» ήταν τη σεζόν 1962/63, όταν ο Ολυμπιακός και πάλι αναδείχθηκε πρωταθλητής χειμώνα, όμως ο τίτλος κατέληξε στην ΑΕΚ.\nΓιορτάζει ο Έλληνας ποδοσφαιριστής τη Δευτέρα 16 Ιανουαρίου και βραβεύει αρκετούς παίκτες του Ολυμπιακού.\nΟ Π.Σ.Α.Π. ανακοίνωσε τα ονόματα των υποψηφίων για την κατάκτηση των βραβείων στις κατηγορίες βραβευομένων που αναδεικνύονται από τις ψήφους των ποδοσφαιριστών με τους ερυθρόλευκους να έχουν μια θέση σε κάθε κατηγορία. Τα ονόματα είναι γραμμένα κατ' αλφαβητική σειρά.\nΟ νικητής κάθε κατηγορίας θα ανακοινώνεται κατά τη διάρκεια της Γιορτής του Ποδοσφαιριστή.\nΜήτρογλου Κώστας (Πανιώνιος)\nΠαπαδόπουλος Αβραάμ (Ολυμπιακός)\nΤοροσίδης Βασίλης (Ολυμπιακός)\nΒιεϊρίνια Αντρέ (Π.Α.Ο.Κ.)\nΣισέ Τζιμπρίλ (Παναθηναϊκός)\nΓεωργιάδης Γιώργος (Πανσερραϊκός)\nΦετφατζίδης Γιάννης (Ολυμπιακός)\nΦορτούνης Κώστας (Αστέρας Τρίπολης)\nΓιακούποβιτς Έλντιν (Ολυμπιακός Βόλου)\nΚωνσταντόπουλος Δημήτρης (Κέρκυρα)\nΣηφάκης Μιχάλης (Άρης)\nΚαραγεωργίου Νίκος (Εργοτέλης)\nΤσιώλης Σάκης (Ολυμπιακός Βόλου)\nΣιδηρόπουλος Τάσος (Δωδεκανήσου)\nΚαλύτερος Ποδοσφαιριστής Football League:\nΘεοδωρίδης Γιώργος (Παναιτωλικός)\nΜαρκόφσκι Μάρκο (Δόξα Δράμας)\nΣιαλμάς Δημήτρης (Π.Α.Σ. Γιάννινα)\nΚαλύτερος Νέος Ποδοσφαιριστής (Ταλέντο) Football League:\nΚαλτσάς Νίκος (Βέροια)\nΚεϊτά Πολ (Π.Α.Σ. Γιάννινα)\nΜοσχάκης Γιώργος (Δόξα Δράμας)\nΚαλύτερος Τερματοφύλακας Football League:\nΚυριακίδης Δημήτρης (Λεβαδειακός)\nΤαμπάσης Χάρης (Διαγόρας)\nΤζενάμο Λουίτζι (Παναιτωλικός)\nΚαλύτερος Ποδοσφαιριστής Football League 2 - 1ος Όμιλος:\nΒέρμπης Δημήτρης (Απόλλων Σμύρνης)\nΚατσικοκέρης Νίκος (Πλατανιάς)\nΣέγγος Μάριος (Ηρακλής Ψαχνών)\nΚαλύτερος Νέος Ποδοσφαιριστής (Ταλέντο) Football League 2 - 1ος Όμιλος:\nΝτίνας Θανάσης (Παναχαϊκή)\nΌκουε Εμάνουελ (Βύζας Μεγάρων)\nΣτρατάκης Σωτήρης (Βύζας Μεγάρων)\nΚαλύτερος Τερματοφύλακας Football League 2 - 1ος Όμιλος:\nΚατσούλης Θανάσης (Απόλλων Σμύρνης)\nΛιούρδης Γιάννης (Πλατανιάς)\nΣταυριανός Νίκος (Βύζας Μεγάρων)\nΚαλύτερος Ποδοσφαιριστής Football League 2 - 2ος Όμιλος:\nΔερμιτζόγλου Σάκης (Αναγέννηση Επανομής)\nΚανελλόπουλος Χρήστος (Φωκικός)\nΚαλύτερος Νέος Ποδοσφαιριστής (Ταλέντο) Football League 2 - 2ος Όμιλος:\nΙορδανίδης Γιώργος (Αναγέννηση Γιαννιτσών)\nΚανούλας Θανάσης (Αναγέννηση Επανομής)\nΤριανταφυλλάκος Βασίλης (Οδυσσέας Αναγεννήσεως)\nΚαλύτερος Τερματοφύλακας Football League 2 - 2ος Όμιλος:\nΒασιλειάδης Τριαντάφυλλος (Δόξα Κρανούλας)\nΚελπέκης Χρήστος (Αναγέννηση Γιαννιτσών)\nΠαρασκευάς Γιάννης (Φωκικός)\nΣτους πρώτους σκόρερ των πρωταθλημάτων 2010-2011 και συγκεκριμένα:\nΣισέ Τζιμπρίλ (Παναθηναϊκός) 20 γκολ\nΜπακαγιόκο Ιμπραΐμα (Π.Α.Σ. Γιάννινα) 19 γκολ\nFootball League 2 - 1ος Όμιλος:\nΚατσικοκέρης Νίκος (Πλατανιάς) 14 γκολ\nFootball League 2 - 2ος Όμιλος:\nΚανελλόπουλος Χρήστος (Φωκικός) 17 γκολ\n1. Εθνική Ελλάδος:\nΣτην Εθνική ομάδα των επιτυχιών\n2. Για την προσφορά τους στο ποδόσφαιρο:\n3. Τον Δημοσιογράφο:\n4. Τον ποδοσφαιριστή:\nΝίκο Βασιλείου για την συνεχή και αδιάκοπη παρουσία του επί είκοσι χρόνια στην Π.Α.Ε. Θρασύβουλος\nΗ εκδήλωση θα πραγματοποιηθεί την Δευτέρα 16 Ιανουαρίου 2012 και ώρα 19:00 στο ξενοδοχείο "DIVANI CARAVEL" (Βασ. Αλεξάνδρου 2, Αθήνα).\nΠρόβλημα προέκυψε στην Εθνική πόλο των γυναικών και κατ΄επέκταση στον Ολυμπιακό, καθώς η Φιλιώ Μανωλιουδάκη υπέστη ρωγμώδες κάταγμα στη μύτη και θα μείνει εκτός προπονήσεων για δέκα περίπου ημέρες.\nΗ διεθνής περιφερειακός των ερυθρόλευκων τραυματίστηκε στη διάρκεια της κοινής πρωινής προπόνησης της ελληνικής ομάδας με τη Ρωσία, ενώ μεταφέρθηκε άμεσα στο νοσοκομείο της Τρίπολης για τις απαραίτητες εξετάσεις, όπου οι γιατροί έκριναν ότι θα πρέπει να απουσιάσει το επόμενο δεκαήμερο από την πισίνα.\nΑυτό σημαίνει ότι η Μανωλιουδάκη, θα χάσει το τελευταίο στάδιο προετοιμασίας της Εθνικής και δεν θα μετάσχει στο «Θέτις Καπ», το οποίο έχει προγραμματιστεί το διάστημα 7 με 9 Ιανουαρίου στην αρκαδική πρωτεύουσα.\nΣτο τουρνουά θα μετάσχουν επίσης οι Ρωσία, Ιταλία και Ουγγαρία.\nΣτην επίσημη ιστοσελίδα του Ολυμπιακού, αναρτήθηκε βίντεο με όλα τα γκολ του Θρύλου στον πρώτο γύρο της Superleague 2011-2012.\nΣύμφωνα με τον Πολωνικό Τύπο, ο Ολυμπιακός πιέζει την Μάντσεστερ Γιουνάιτεντ για την παραχώρηση του Τόμας Κούστσακ, σύμφωνα με όσα αναφέρει η ιστοσελίδα "futbolnews.pl", ο Κούστσακ παραμένει στην κορυφή της μεταγραφικής λίστας του Ολυμπιακού και πιέζει για να πάρει απάντηση για τον Πολωνό τερματοφύλακα, ο οποίος δεν υπολογίζεται από τους «κόκκινους διάβολους».\nΤο δημοσίευμα αναφέρει πως η Γιουνάιτεντ δεν βιάζεται να απαντήσει, καθώς δεν έχει αποφασίσει, ενώ τονίζεται πως επιθυμία και του ίδιου του ποδοσφαιριστή είναι να αποχωρήσει από το «Όλντ Τράφορντ».\nΤην Παρασκευή (6/1) θα βρεθεί στο Θεραπευτήριο «Metropolitan» για εξετάσεις ο Κέβιν Μιραλάς.\nΟ Βέλγος επιθετικός αποχώρησε με ενοχλήσεις από τον αγώνα με τον Ατρόμητο, όπως ήδη σας έχουμε ενημερώσει, και την Παρασκευή θα υποβληθεί σε εξετάσεις, προκειμένου να διαπιστωθεί ακριβώς το πρόβλημα που αντιμετωπίζει.\nΛογικά, ο Κέβιν Μιραλάς είναι αμφίβολος για τον αγώνα της Κυριακής (8/1) με τη Δόξα Δράμας στο Καυτανζόγλειο Στάδιο για την 16η αγωνιστική.\nΣτην επίσημη ιστοσελίδα του Ολυμπιακού, αναρτήθηκε βίντεο με πλάνα από την παρακάμερα του Ολυμπιακός - Ατρόμητος.\nΜε μια λυτή ανακοίνωση ο Ολυμπιακός έκανε και αυτός από την μεριά του, γνωστή την παραχώρηση του Σουμπίνιο με την μορφή δανεισμού στον Λεβαδειακό.\nΗ Π.Α.Ε. ΟΛΥΜΠΙΑΚΟΣ ανακοινώνει την ολοκλήρωση της παραχώρησης στον Λεβαδειακό, με τη μορφή δανεισμού για έξι μήνες, του ποδοσφαιριστή Σουμπίνιο.\nΓια τη χθεσινή νίκη επί του Πανιωνίου και την εμφάνισή του στην αναμέτρηση μίλησε ο Κώστας Σλούκας.\nΟ γκάρντ του Ολυμπιακού σε συνέντευξή του στο ραδιοφωνικό σταθμό «SENTRA FM», τόνισε, μεταξύ άλλων, ότι ο όμιλος του Θρύλου στη Euroleague είναι δύσκολος, ενώ για τον Βασίλη Σπανούλη είπε ότι είναι… ψυχούλα.\nΑναλυτικά τα όσα είπε ο Κώστας Σλούκας:\nΓια το γεγονός πως μπήκε στο 35' του αγώνα, «κρύος» και έβαλε τη σφραγίδα του:\n«Εγώ προσπαθώ να κάνω τη δουλειά μου, αυτό που θα μου πει ο προπονητής, καλύτερα, προσπαθώ να είμαι έτοιμος ανά πάσα στιγμή. Εκείνη την ώρα έδωσα τον καλύτερό μου εαυτό για να κερδίσει η ομάδα. Πάνω από όλα αυτό προέχει».\nΓια το τι χρειαζόταν ο Ολυμπιακός εκείνη τη στιγμή:\n«Βλέποντας το παιχνίδι απ' έξω 35 λεπτά, ήξερα πάνω κάτω πως παίζει ο Πανιώνιος. Το σημαντικότερο ήταν να κρατήσω τη διαφορά και από εκεί και πέρα, με μία δύο επιθέσεις και καλές επιλογές, το παιχνίδι θα τελείωνε. Έτυχε να βρεθώ εγώ να σουτάρω, να φτάσουμε στους επτά πόντους διαφορά, να παίξουμε μια καλή άμυνα και από εκεί και πέρα παίξαμε καλά για να κερδίσουμε».\nΓια τις δυσκολίες του αγώνα:\n«Οι συνθήκες ήταν λίγο περίεργες, τόσο οι τραυματισμοί όσο και το κενό γιατί είχαμε να παίξουμε επίσημο παιχνίδι δέκα ημέρες. Σίγουρα είναι μεγάλο ψυχολογικό αβαντάζ που κερδίσαμε μια μεγάλη ομάδα όπως είναι ο Πανιώνιος και σε μια σκληρή έδρα και δείξαμε ότι έχουμε ψυχή χωρίς τον φυσικό ηγέτη τον Σπανούλη και τον Παπαδόπουλο. Συνεχίζουμε γιατί έχουμε ένα πολύ δύσκολο παιχνίδι στην Καβάλα που πρέπει να κερδίσουμε και εκεί για να είμαστε στην καλύτερη θέση».\nΓια το αν συσπειρώνεται η ομάδα με τις απουσίες:\n«Κακά τα ψέματα, η ομάδα είναι καινούρια. Το σημαντικό είναι το δέσιμο. Υπάρχει καλή χημεία κι έτσι καλύπτεται το κενό, είτε πρόκειται για τον ηγέτη, είτε για τον "άσο", είτε για το "5". Έλειπε ο Σπανούλης, τράβηξε στο σκοράρισμα ο Γκετσεβίτσιους, ο Πρίντεζης ο οποίος είναι σταθερός όλη τη χρονιά, ο Γλυνιαδάκης... Είναι το δέσιμο της ομάδας και το διάβασμα του αντιπάλου. Ο Ολυμπιακός έχει το ταλέντο και τους παίκτες να το κάνει αυτό».\nΓια το πώς αξιολογεί τη δική του παρουσία στον Ολυμπιακό:\n«Η περσινή χρονιά ήταν ένα παρά πολύ όμορφο ταξίδι, τόσο με την ομάδα μου τον Άρη όσο και με την εθνική ομάδα. Γυρίζοντας στον Ολυμπιακό ένιωσα πιο έτοιμος να αναλάβω την ευθύνη μιας τέτοιας ομάδας. Στην αρχή δεν έπαιζα, ήταν επιλογή του προπονητή, εγώ δουλεύω καθημερινά για να δείξω πως αξίζω μια παραπάνω ευκαιρία. Θεωρώ τον εαυτό μου έτοιμο για να δώσω το καλύτερο να κερδίσει η ομάδα κάθε παιχνίδι είτε στην Ελλάδα είτε στην Ευρώπη».\nΓια το γεγονός πως είναι στην ίδια θέση με τους Δημήτρη Κατσίβελη και Βαγγέλη Μάντζαρη:\n«Δεν σας κρύβω πως όταν υπάρχουν τρεις παρόμοιοι παίκτες στην ίδια θέση και οι τρεις παίκτες πουλάνε προοπτική και ταλέντο, είναι λίγο δύσκολο. Αλλά είμαστε πολλά χρόνια με τον Δημήτρη και τον Βαγγέλη, έχουμε πάρει πρωταθλήματα, έχουμε αναπτύξει σχέσεις φιλίας και νομίζω βοηθάει αυτό. Δεν ξέρω αν φαίνεται, αλλά βοηθάει, αν και είναι δύσκολο».\nΓια το τι περιμένει στη συνέχεια του πρωταθλήματος:\n«Εύχομαι ο Ολυμπιακός να φύγει αλώβητος από δύσκολές έδρες, όπως την Καβάλα που ο Παναθηναϊκός ηττήθηκε και μετά από τη Ρόδο και μετά έχουμε να κοιτάξουμε τον μεγάλο αγώνα με τον Παναθηναϊκό, με μία απλή νίκη βγαίνει πρώτος. Στα πλέι οφ όλα μπορούν να συμβούν...».\nΓια την ευρωπαϊκή προοπτική του Ολυμπιακού:\n«Ο όμιλος του Ολυμπιακού είναι δύσκολος. Τόσο η ΤΣΣΚΑ όσο και οι δύο ομάδες από την Τουρκία είναι δύσκολες. Το σημαντικό που πρέπει να κάνει και έκανε στην πρώτη φάση και για αυτό πέρασε, είναι να κρατήσει την έδρα του, να μην ηττηθεί. Από εκεί και πέρα, με μια καλή εκτός έδρας νίκη μπορεί και να προκριθεί».\nΓια το τι θέλει να βελτιώσει στην απόδοσή του:\n«Την αθλητικότητά μου και όλα. Και το σουτ και άμυνα. Ακόμα είμαι 21 χρόνων. Σίγουρα όταν είσαι δίπλα στον Σπανούλη, που είναι το παιδικό μου πρότυπο, μαθαίνεις πολλά τόσο όταν μιλάς όσο και στην προπόνηση».\n«Το σημαντικότερο είναι ότι ο Βασίλης μάς αντιμετωπίζει σαν συμπαίκτες. Δεν υπάρχει ούτε υπεροψία ούτε τίποτα. Είναι ψυχούλα πραγματικά. Σίγουρα κερδίζουμε τόσο στην προπόνηση, όταν βλέπουμε τις κινήσεις που κάνει και μας συμβουλεύει, ακόμα και έξω οι συζητήσεις που κάνουμε. Έχουμε αναπτύξει μια ιδιαίτερη σχέση ώστε να κερδίζουμε συνεχώς πράγματα».\nΓια τη συμβίωση με τον Ίβκοβιτς:\n«Είναι απαιτητικός, σκληρός. Από τους καλύτερους προπονητές στην Ευρώπη. Νομίζω αν κάνεις τη δουλειά που χρειάζεται με τις συμβουλές που σου δίνει, νομίζω δεν έχεις να φοβηθείς τίποτα».\nΤο Σάββατο 7 Ιανουαρίου και ώρα 12:00 θα επισκεφθεί το επίσημο κατάστημα του ΟΛΥΜΠΙΑΚΟΥ στο στάδιο Καραϊσκάκη (RED STORE), ο ποδοσφαιριστής της ομάδας μας Λιούμπομιρ Φέισα.\nΟ ποδοσφαιριστής θα υπογράψει αυτόγραφα και θα φωτογραφηθεί με τους μικρούς και μεγάλους φίλους της ομάδας που θα βρεθούν στο RED STORE.\nΟι ποδοσφαιριστές της ομάδας μας Χοσέ Χολέβας και Αβραάμ Παπαδόπουλος, που συμπλήρωσαν τέσσερις κίτρινες κάρτες στον χθεσινό αγώνα με τον Ατρόμητο, αποφασίστηκε να εκτίσουν την ποινή της μιας αγωνιστικής που συνεπάγεται η συμπλήρωση τεσσάρων κίτρινων καρτών, ο πρώτος στον αγώνα Δόξα Δράμας – Ολυμπιακός (Κυριακή 8/1, 16η αγωνιστική) και ο δεύτερος στον αγώνα Ολυμπιακός – Λεβαδειακός (Σάββατο 14/1, 17η αγωνιστική).\nΗ Κεντρική επιτροπή διαιτησίας όρισε τους διαιτητές της 16ης αγωνιστικής της Super League.\nΑναλυτικά οι διαιτητές της 16ης αγωνιστικής:\nΕργοτέλης – Πανιώνιος (7/1, 17:15)\nΒοηθοί: Πάνου, Γρεβένης\nΑστέρας Τρίπολης – Παναιτωλικός (7/1, 17:15)\nΒοηθοί: Ακρίβος, Τρύφων\nΞάνθη – ΠΑΟΚ (8/1, 15:00)\nΒοηθοί: Ευθυμιάδης, Φραγκιαδάκης\nΠαναθηναϊκός – Κέρκυρα (8/1, 17:15)\nΛεβαδειακός – ΑΕΚ (7/1, 19:30)\nΒοηθοί: Αργύρος, Δημόπουλος\nΆρης – ΠΑΣ Γιάννινα (8/1, 15:00)\nΒοηθοί: Σωτηρόπουλος, Γεωργαράκος\nΔόξα Δράμας – Ολυμπιακός (8/1, 19:30)\nΒοηθοί: Βασιλειάδης, Τσολάκης\nΑτρόμητος – ΟΦΗ (8/1, 15:00)\nΒοηθοί: Δημητριάδης, Σταθόπουλος\nΗ Εφές Αναντολού επικράτησε 78-70 της Τουρκ Τελεκόμ για τη 13η αγωνιστική του τουρκικού πρωταθλήματος και παραμένει πρωτοπόρος με έντεκα νίκες.\nΟ Ντούσκο Σαβάνοβιτς με 18 πόντους και 8 ριμπάουντ, ήταν ο κορυφαίος της αντιπάλου του Ολυμπιακού στο Top 16, ενώ ο Τάρενς Κίνσεϊ και ο Κερέμ Τουντσερί είχαν 13 και 12 πόντους αντίστοιχα.\nΗ αστυνομική διεύθυνση Θεσσαλονίκης απαγόρευσε την μετακίνηση των φιλάθλων του Ολυμπιακού στο Καυταντζόγλειο για το ματς με την Δόξα Δράμας και με ανακοίνωσή της η ΠΑΕ Δόξα Δράμας ενημέρωσε σχετικά.\nΑναλυτικά η ανακοίνωση της Δόξα Δράμας:\n"Από την Π.Α.Ε. «Γ.Σ. ΔΟΞΑ ΔΡΑΜΑΣ» ανακοινώνεται ότι τα εισιτήρια τα οποία έχουν εκδοθεί για τον αγώνα της Κυριακής 08/01/12 και ώρα 19.30΄ , μεταξύ της Π.Α.Ε. «Γ.Σ. ΔΟΞΑ ΔΡΑΜΑΣ» – Π.Α.Ε. «ΟΛΥΜΠΙΑΚΟΣ» θα διατεθούν για να καλύψουν αποκλειστικά και μόνο τις ανάγκες των φίλων της ομάδας μας και των φίλων του ποδοσφαίρου που θα θελήσουν να παρακολουθήσουν αυτό το εξαιρετικής σημασίας παιχνίδι της Super League μεταξύ δυο ιστορικών ομάδων.\nΜετά από απαγόρευση της αστυνομικής διεύθυνσης Θεσσαλονίκης αφενός δεν θα δοθούν εισιτήρια στην Π.Α.Ε. «ΟΛΥΜΠΙΑΚΟΣ» αφετέρου δεν προβλέπεται χώρος φιλοξενίας για τους τυχόν μεμονωμένους φιλάθλους του, στους οποίους θα απαγορευτεί η προσέγγιση προς το στάδιο.\nΗ διάθεση των εισιτηρίων θα ξεκινήσει την Κυριακή 08/01/12 από τις 1 το μεσημέρι έως την λήξη του ημιχρόνου δηλαδή μέχρι τις 8.30 ΄ μ.μ. από τα εκδοτήρια επί της οδού Αγ. Δημητρίου.\nΕπίσης, σας γνωστοποιούμε ότι εισιτήρια του αγώνα διατίθενται στην Δράμα , από τα γραφεία της ομάδας και πρακτορεία ΠΡΟΠΟ της Δράμας”.\nΕίχε προηγηθεί ανακοίνωση-απειλή από τους οργανωμένους του ΠΑΟΚ: «…Η τελευταία απόφαση για απαγόρευση της παρουσίας των οπαδών του ΠΑΟΚ στην πόλη της Ξάνθης, ενώ παράλληλα παρέχεται άδεια μετακίνησης των καλομαθημένων και καλοταϊσμένων «επιστημόνων» του Πειραιά, μας προκαλεί αηδία και οργή. Ο κύβος ερρίφθη.\nΜπορεί να μην μας θέλουνε στην Ξάνθη αλλά δεν μπορούν να μας διώξουν από ΤΗΝ ΠΟΛΗ ΜΑΣ. Έτσι, αφού οι οπαδοί του ΠΑΟΚ δεν μπορούν να παρακολουθήσουν την ομάδα τους από κοντά, οφείλουν να βοηθήσουν (με την φωνή τους) την ομάδα της Δράμας να πετύχει την πρώτη της νίκη στο φετινό πρωτάθλημα εναντίον της ομάδας του δημοσίου.\nΤο ραντεβού για τον κόσμο του ΠΑΟΚ μεταφέρεται στις 12:00 μμ. Της Κυριακής στην Καμάρα".


Μαρκόπουλος: «Ξέραμε ότι θα είναι δύσκολο» | SDNA\nΜαρκόπουλος: «Ξέραμε ότι θα είναι δύσκολο»\n14 Φεβρουαρίου 2015, 20:01\nΟ ΠΑΟΚ επέστρεψε στις νίκες, στο παιχνίδι με τον ΚΑΟΔ (72-64) κι ο Σούλης Μαρκόπουλος έδωσε συγχαρητήρια στους παίκτες του, ενώ αναφέρθηκε στα στοιχεία που έδωσαν τη νίκη και στον ημιτελικό με τον Παναθηναϊκού που έρχεται.\nΟ προπονητής του ΠΑΟΚ δε συνεχάρη μόνο την ομάδα του, αλλά και αυτή του ΚΑΟΔ, ενώ στάθηκε και στη σημασία του παιχνιδιού μες στη ρακέτα. Δεν παρέλειψε να αναφερθεί και στα παιχνίδια με τον Κόροιβο και τον Παναθηναϊκό, τα οποία έρχονται σε διάστημα 7 ημερών για τον ΠΑΟΚ.\n«Συγχαρητήρια στoν KAOΔ για την εμφάνιση και στη διοίκηση γιατί έχει χτίσει ένα γεμάτο ρόστερ. Είναι δυνατοί και έχουν έμπειρους παίκτες που έπαιζαν μέχρι πρότινος σε ευρωπαϊκά πρωταθλήματα και ήταν παλιά μέλη της εθνικής ομάδας. Συγχαρητήρια και στους παίκτες μας. Επρεπε να διαχειριστούμε τις συνεχόμενες ήττες. Οσο και αν παίζεις με καλύτερους αντιπάλους η ήττα είναι ήττα. Είχαμε διάθεση, βγάλαμε ενέργεια στο γήπεδο και σιγά σιγά βγήκαν καλές επιλογές. Μετά τους 16 πόντους διαφορά, κάναμε ορισμένες κακές επιθετικές επιλογές και αυτό μας στοίχισε στην άμυνα. Ο αντίπαλος πλησίασε στο σκορ και δυσκόλεψαν πολύ τα πράγματα. Μεταφέραμε το παιχνίδι μέσα στη ρακέτα και έτσι μπορέσαμε να κερδίσουμε. Ξέραμε ότι θα ήταν δύσκολο και έτσι ήταν».Για τις προπονήσεις και την κούραση απ' τα συνεχόμενα παιχνίδια: «Δεν κάνουμε τις προπονήσεις που κάναμε στην αρχή, είναι τελείως διαφορετική κατάσταση. Περισσότερο προσπαθούμε να δώσουμε οδηγίες για το τι θα κάνουμε και να δούμε τί επιλογές θα έχουμε στις καταστάσεις που δημιουργεί ο αντίπαλος. Θέλουμε οι παίκτες να είναι όσο το δυνατόν πιο φρέσκοι. Το ταξίδι και ο αγώνας επηρεάζουν αλλά οι παίκτες είναι συνηθισμένοι σε αυτό».Για το αν έπρεπε να πάει η μπάλα πιο νωρίς στη ρακέτα: «Αμα ξεκινήσεις και παίζεις με πέντε ψηλούς μπορείς να το κάνεις. Όταν έχει τρία φάουλ ο ένας τρία φάουλ ο άλλος, το κάνεις. Σήμερα μας βγήκε, άλλη φορά μπορεί να μη μας βγει. Μπορεί ο παίκτης να μην είναι ο κατάλληλος για να ανταπεξέλθει».Για τον ημιτελικό με τον Παναθηναϊκό: «Όλοι κοιτάτε την Κυριακή… Έχουμε πρώτα παιχνίδι την Τετάρτη και σε ιντριγκάρει τελείως διαφορετικά το ένα παιχνίδι από το άλλο. Ελπίζω οι παίκτες να δώσουν τον καλύτερο τους εαυτό. Ο Παναθηναϊκός είναι από τις καλύτερες ομάδες της Ευρώπης, δεν είναι τυχαία ομάδα».Για τον αγώνα με τον Κόροιβο: «Ξέρουμε ότι παίζουμε με μια καλή ομάδα που είναι δυνατή στην έδρα της. Το ξέρουν οι παίκτες. Αν εξαιρέσεις τον Ολυμπιακό και τον Παναθηναϊκό οι άλλες ομάδες είναι το ίδιο. Στην Ευρώπη πάμε και παίζουμε ένα παιχνίδι και στην Ελλάδα παίζουμε με μια ισοδύναμη ομάδα που στην έδρα της μπορεί να είναι και καλύτερη. Δεν είμαστε όπως ο Ολυμπιακός».Για τη σύγκριση του ημιτελικού με τη νίκη του ΠΑΟΚ επί του Παναθηναϊκού στο πρωτάθλημα: «Άλλο παιχνίδι το ένα, άλλο το άλλο. Και άλλη ομάδα ο Παναθηναϊκός που έχει πιο γεμάτο ρόστερ τώρα».\nΜέξας: «Έχουμε δύσκολο δρόμο»\nΒεζένκοφ: «Ημασταν κακοί...»


Πρώτη Δημοσίευση:\tΤετάρτη, 13. 10. 2021 - 15:51\nΚατά 0,4% αυξήθηκε ο δείκτης τιμών καταναλωτή τον Αύγουστο στις ΗΠΑ, σε σχέση με τον ίδιο μήνα του προηγούμενου έτους, όπως ανακοίνωσε το υπουργείο Εργασίας των ΗΠΑ. Ωστόσο, σε σύγκριση με ένα χρόνο νωρίτερα, ο δείκτης εκτοξεύτηκε κατά 5,4%.\nΤα πρωτοφανή προβλήματα στις παγκόσμιες εφοδιαστικές αλυσίδες και το ράλι των τιμών στην ενέργεια, σε εμπορεύματα και άλλα βασικά αγαθά έχουν οδηγήσει σε ράλι τις τιμές παραγωγού, με το κόστος να μετακυλίεται στη συνέχεια στους καταναλωτές.\n"Ο πραγματικός κίνδυνος είναι οι καταναλωτές και επιχειρήσεις να φτάσουν να περιμένουν υψηλές τιμές σε μακροπρόθεσμο επίπεδο εάν ο πληθωρισμός δεν αρχίσει να υποχωρεί στο εγγύς μέλλον", ανέφερε. Το αποτέλεσμα μπορεί να είναι ένα επίπεδο πληθωρισμού που θα ξεπερνά συστηματικά τον ετήσιο στόχο του 2%, προειδοποίησε.\nΟ πρόεδρος της Fed, Jerome Powell επιμένει τους τελευταίους μήνες ότι πρόκειται για μια "μεταβατική" κατάσταση καθώς αναζωπυρώνεται η οικονομική δραστηριότητα μετά την άρση των μέτρων ανάσχεσης της πανδημίας. Πρόσφατα πάντως ο διοικητής της Fed παραδέχτηκε ότι ο πληθωρισμός αναμένεται να παραμείνει σε υψηλά επίπεδα για αρκετό διάστημα και το επόμενο έτος.\nΠερισσότερα σε αυτή την κατηγορία: « Πούτιν: Είμαστε έτοιμοι να δώσουμε στην ΕΕ το αέριο που χρειάζεται Από την Παρασκευή υποχρεωτικό το πράσινο πάσο για τους εργαζόμενους στην Ιταλία »